stanford-oval/wikipedia huggingface dataset:
ההוביט
תרגומי הספר לעברית וליידיש > תרגום הטייסים

תרגום נוסף, "הוביט", נערך בנסיבות יוצאות דופן ומכונה "תרגום הטייסים". מספר שנים קודם להוצאת התרגום הראשון לספר, ישבו בכלא עבאסיה (אנ') בקהיר שבמצרים, מספר טייסים ישראלים שנשבו במהלך מלחמת ההתשה. ארבעה מהטייסים, אבינועם קלדס, רמי הרפז, מנחם עיני ויצחק פיר, תרגמו לעברית את הספר מעותק באנגלית שנשלח לפיר על ידי אחיו והועבר לו דרך הצלב האדום. הרפז סיפר בכנס "אבק כוכבים" כי:
היינו קבוצה של עשרה שבויים, והיו מאיתנו שלא ידעו לקרוא אנגלית, אז כדי שגם הם יחוו את התענוג הזה החלטנו לתרגם עבורם את 'ההוביט'. רצינו להעביר להם את הרעיון למרות שאנחנו לא מתרגמים מי יודע מה.
כמו כן סיפר הרפז בהרצאה בבית אריאלה:
עבדנו פחות או יותר בשני זוגות, כאשר אחד קרא את הטקסט באנגלית ודיבר אותו עברית. ברור שזה יצא עברית לא לעניין, והשני שישב לידו כתב עברית שניתן להבין. אחרי כן, לקחנו את העברית שיצאה ובנינו אותה לעברית לוגית איכשהו. שמעתי פה את עמנואל לוטם מדבר על הבעיות של התרגום. אצלנו הכיף היה הרבה יותר גדול, לא היינו חייבים שום דבר לאף אחד. עשינו את התרגום להנאתנו הבלעדית, לאף אחד מאיתנו לא היה מושג בתרגום ולא ידענו שצריך להיות חייבים משהו למישהו ולבנות מסגרת כלשהי. ידענו שצריך להיות הגיון פנימי אבל לא יותר מזה. לכן, ברגע שאנחנו נתקלנו בבעיות, אנחנו פשוט בצורה פרימיטיבית תקענו בהן את הראש ופתרנו אותן כפי שהתחשק לנו.
בספר עצמו מוענק הקרדיט על התרגום ל"טייסי חיל האוויר וחבריהם". הכוונה היא לשבויים נוספים שחלקו עם ארבעת המתרגמים את התא בעבאסיה, והשתתפו בתרגום השירים שמופיעים בספר. בתום כשלוש שנים של שבי (1970–1973) אחזו הטייסים בשבע מחברות כתובות בצפיפות, פרי תרגומם המשותף (התרגום עצמו ארך ארבעה חודשים). לארבעה התגלה קיומו של התרגום של הנעמי, אך גם תרגומם יצא לאור, בשנת 1977 בהוצאת זמורה ביתן, בעזרת מימון של חיל האוויר.
הרקע לתרגום הטייסים וסגנונו הפכו אותו לאהוד ביותר. בנו ויורש עזבונו של טולקין, כריסטופר טולקין, תיאר את הסיפור שמאחורי תרגום הטייסים כאחד האהובים עליו.[דרוש מקור]
החל מ-2018 מועלה על ידי התיאטרון העברי המחזה "לשם ובחזרה", אשר מספר את הסיפור של ארבעת השבויים ושל יצירת "תרגום הטייסים".
תרגומי הספר לעברית וליידיש > תרגום יעל אכמון

ב-21 בספטמבר 2012, 75 שנים לאחר פרסום הספר במקור, הוצאת כנרת זמורה ביתן הוציאה לאור גרסת תרגום חדשה. גרסה זו תורגמה על ידי המתרגמת יעל אכמון.
תרגומי הספר לעברית וליידיש > הבדלים בין התרגומים

בין שלוש הגרסאות קיימים מספר הבדלים בולטים בתרגום המונחים, כגון "גובלין" ו"אלף" בתרגום הטייסים ובתרגום יעל אכמון ו"שדים" ו"שדונים" בהתאמה בתרגומו של הנעמי. שתי הגרסאות מקובלות על "הטולקינאים" (מעריצי טולקין וחוקריו), דוגמה נוספת היא התרגום לאבן ההר: בתרגום הנעמי היא תורגמה כ"אבן החושן", הטייסים בחרו פשוט להעתיק את השם האנגלי: "ארקנסטון" (Arkenstone), יעל אכמון השתמשה בכינוי "אבן הנזר".
תרגומי הספר לעברית וליידיש > יידיש

ב-2013 ראה אור תרגום של הספר ליידיש מאת בעריש גאלדשטיין.
עיבודים קולנועיים

מאז יציאתו לאור של הספר ב-1937 נעשו מספר עיבודים קולנועיים, בין השאר ניתן למנות את הסרטים הבאים:
ההוביט! (!The Hobbit), העיבוד הראשון לספר, היה סרט קצר שנעשה ב-1966.
ההוביט, היה עיבוד לסרט אנימציה, משנת 1977.
הרפתקאותיו המופלאות של בילבו באגינס (Сказочное путешествие мистера Бильбо Беггинса Хоббита) היה סרט הלייב אקשן הראשון אודות הסיפור, והוא הוצג כמחזה מוזיקלי בטלוויזיה הסובייטית, ב-1985.
"ההוביטים" (בפינית: Hobitit) הייתה סדרת טלוויזיה פינית, לייב אקשן, שיצאה ב-1993.
סדרת סרטי ההוביט, מאת פיטר ג'קסון, שהפקתם החלה ב-2007.
ההוביט: מסע בלתי צפוי, יצא לאקרנים ב-2012.
ההוביט: מפלתו של סמאוג, יצא לאקרנים בדצמבר 2013.
ההוביט: קרב חמשת הצבאות, יצא לאקרנים ב-2014.
מהדורות בעברית

ההוֹבִּיט, או לשם ובחזרה /ג'ון רונלד רעואל טולקין; עברית: משה הנעמי, הוצאת זמורה ביתן, 1976.
הוביט / ג'ון רונלד רעואל טולקין; עברית: "תרגום הטייסים", הוצאת זמורה ביתן, 1977.
ההוביט / ג'ון רונלד רעואל טולקין; עברית: יעל אכמון, הוצאת זמורה ביתן, 2012.
לקריאה נוספת

עמיה ליבליך, חוץ מציפורים, הוצאת שוקן, 1990.
הערות שוליים

↑  לוח שידורי השבוע, דבר, 23 ביוני 1967
↑  לפי 'לוח שידורי השבוע' של קול ישראל שהתפרסם ב'דבר' בכל יום שישי.
↑  אנשיל פפר, טייסת הקרב הטרייה, בת לשושלת טייסים, באתר הארץ, 29 בדצמבר 2010, "אלוף-משנה במילואים רמי הרפז, אחד מטייסי הקרב המובילים של חיל האוויר בשנות השישים והשבעים. הרפז היה אחד הטייסים הראשונים שטס בפנטום, וב-1969 נפגע מטוסו מטיל קרקע-אוויר בתקיפה במלחמת ההתשה והוא ישב בשבי המצרי כשלוש שנים וחצי. הרפז היה חלק מהקבוצה שכתבה את "תרגום הטייסים" המפורסם לספר "ההוביט", של ג'יי אר. אר. טולקין, כשישבה בכלא".
↑  ניסן שור, במדינת הגמדים רעש מהומה, באתר nrg‏, 21 בדצמבר 2001
↑  ניר וולף, ההוביט שלהם, באתר ישראל היום, 7 בדצמבר 2012
1 2  רמי הרפז, רמי הרפז על תרגום ההוביט בשבי, אתר "נומנור", 28.10.2006.
↑  ענבר פלד, חבורת הטבעת - הגרסה העברית, אתר "נומנור", 05.04.2002, "עיני: 'היינו ארבעה. [יצחק פיר, רמי הרפז, מנחם עיני, ואבינעם קלדס – ע.פ] אהבנו את הספר והתחלנו לתרגם אותו בלי להחליט על כך. רצינו שגם האחרים, שהאנגלית שלהם הייתה טובה פחות, יוכלו ליהנות מהקריאה'."
↑  לשם ובחזרה, באתר התיאטרון העברי
↑  התרגום החדש של "ההוביט" – הצצה ראשונה, באתר גרף הוצאה לאור
↑  תמונת הספר
↑  הפרק הראשון מהספר
| --- | --- |
בקרת זהויות :  NLI: 987007599020005171  BNE: XX2035645  BnF: cb12545196g (data)  GND: 4425920-7  LCCN: n79102640  MusicBrainz release group: 45ad51d8-952c-3a97-8722-91095e806446  MusicBrainz work: 33626a98-6604-475c-92bb-a6757ab555cd  VIAF: 309569545   WorldCat (עם VIAF): 309569545
100 הזמרים הגדולים בכל הזמנים (רולינג סטון)

100 הזמרים הגדולים בכל הזמנים היא רשימה שנוצרה ופורסמה במגזין המוזיקה והתרבות האמריקאי רולינג סטון בנובמבר 2008 המהווה ניסיון ליצור רשימה מקיפה של הכישרונות הווקאליים המשפיעים ביותר בהיסטוריה של המוזיקה הפופולרית.
את הרשימה בחרו 179 מומחי מוזיקה אשר כללו מוזיקאים, מפיקי מוזיקה, ומבקרי מוזיקה שלקחו בחשבון גורמים שונים כמו מנעד ווקאלי, השפעה על תעשיית המוזיקה והתרומה הכללית לעולם המוזיקה.
הרשימה של הרולינג סטון כוללת מגוון רחב של אמנים מז'אנרים שונים, לרבות רוק, מוזיקה נשמה, פופ, רית'ם אנד בלוז ומוזיקת קאנטרי.
ביקורת

הרשימה עוררה ביקורת רבה במשאלי גולשים באינטרנט ובטוויטר. בין הטענות השכיחות היו אי הכללתם של זמרים כמו פרנק סינטרה, אוזי אוסבורן, דיאנה רוס, פול סיימון, סטינג, ביונסה, סלין דיון, מדונה, קייט בוש, אלה פיצג'רלד, דונה סאמר ועוד. ביקורות שכיחות נוספות היו על ערבוב לא מוצדק בין איכות הזמרה וההשפעה כאמנים, ערבוב שגרם למיקום גבוה מדי של זמרים כמו ג'ון לנון ובוב דילן, לעומת מיקום נמוך מדי של זמרים כמו פרדי מרקיורי, ויטני יוסטון, דולי פארטון ומריה קארי.
ראו גם

500 השירים הגדולים בכל הזמנים
100 האמנים הגדולים בכל הזמנים
500 האלבומים הגדולים בכל הזמנים
האמנים הנעקבים ביותר בספוטיפיי
הערות שוליים

↑  ‏100 הזמרים הגדולים בכל הזמנים (2008), באתר רולינג סטון, ‏3 בדצמבר 2010, בדיקה אחרונה 20 בדצמבר 2020
↑  Rolling Stone Magazine Is Getting Dragged Hard For Their ‘100 Greatest Singers Of All-Time’ List, באתר brobible-com.cdn.ampproject.org, ‏2019
↑  Rolling Stone’s Top ‘100 Greatest Singers of All Time’ List Sparks Twitter Uproar, באתר balleralert.com, ‏21 באוקטובר 2019
נבסו

| --- | --- |

סמליל הסדרה
 שיר הנושא:  (עונה 1) "ילד גבר" בביצוע נתי חסיד ו"קפה שחור חזק"  (עונה 2) "נבסו הגיע" בביצוע "קפה שחור חזק" ויוסי ואסה
 סוגה:  קומדיית מצבים
 יוצרים:  יוסי ואסה שי בן עטר ליאת שביט
 כותבים:  יוסי ואסה ליאת שביט שי בן עטר
 בימוי:  שי בן עטר
 שחקנים:  יוסי ואסה מירב פלדמן חנה לסלאו גדי יגיל מסקי שיברו קובי אריאלי סולומון מרשה
 פרסים:  פרס אמי הבין-לאומי לסדרה הקומית הטובה ביותר לשנת 2018
 ארץ מקור:  ישראל ישראל
 שפות:  עברית אמהרית
 מספר עונות:  2
 מספר פרקים:  28
 הפקה
 מפיקים בפועל:  חגית אסולין
 חברת הפקה:  אבי חי קרן גשר לקולנוע רב תרבותי אנדמול שיין ישראל
 עורכים:  סימון הרמן דנה ירדני ליכטר
 צלמים:  רואי רוט זוהר מוטעין
 מוזיקה:  נתי חסיד  קפה שחור חזק
 אורך פרק:  20–30 דקות
 שידור
 רשת שידור:  ערוץ 2 (רשת) (עונה 1) ערוץ 13 (עונה 2) ערוץ ההומור (שידורים חוזרים)   נטפליקס
 תקופת שידור מקורית:  9 במרץ 2017 – 28 במאי 2021
 קישורים חיצוניים
 http://reshet.tv/parenthood/nevsoo/
 דף התוכנית ב-IMDb
נֶבְסוּ (מאמהרית: ነፍሱ נֵפְסוּ, נשמה/נפש) היא קומדיית מצבים ישראלית. נבסו עלתה לראשונה לשידור ב-9 במרץ 2017 בערוץ 2, במסגרת שידורי הזכיינית "רשת". את הסדרה יצרו וכתבו יוסי ואסה, שי בן עטר וליאת שביט, ביים שי בן עטר ומככבים בה יוסי ואסה, מירב פלדמן, חנה לסלאו, גדי יגיל, מסקי שיברו וסולומון מרשה. הסדרה זכתה בפרס אמי הבין-לאומי לסדרה הקומית הטובה ביותר של 2018.
לאחר שבעה פרקים ב-6 באפריל 2017 הסתיים החצי הראשון של העונה הראשונה. החצי השני של העונה הראשונה עלה ב-6 בנובמבר 2017, לאחר פיצול ערוץ 2 ושודר בערוץ 13. צילומי העונה השנייה החלו במאי 2019 והסתיימו ביולי 2019, והעונה עלתה לשידור ב-13 ביוני 2020, והסתיימה ב-28 במאי 2021.
בספטמבר 2017 נמכרה הסדרה לרשת FOX האמריקאית. ב-12 בנובמבר 2017 פורסם כי הסדרה המקורית עלתה גם לגמר טקס הטלוויזיה הבינלאומי של C21Media בלונדון שם הייתה מועמדת כקומדיה הטובה ביותר. בספטמבר 2022 נמכרה לערוץ ZDF הגרמני ובשנת 2023 עלתה למסך תחת השם "I don't work here".
בסוף אותו החודש הסדרה נמכרה לנטפליקס עם שתי העונות של הסדרה.
עלילה

גילי צ'לצ'או (יוסי ואסה), פרסומאי ממוצא אתיופי, נשוי לתמר (מירב פלדמן), אמנית ופסלת ממוצא אשכנזי פולני. גילי ותמר מנסים לגדל את ילדתם בת החמש, למרות הדעות הקדומות והמתחים של המשפחה המורחבת, כאשר כל מפגש של המשפחות המורחבות גורם בעיקר לחילוקי דעות. הם מתגוררים אצל ניצה (חנה לסלאו) אמה חסרת הטאקט והמתנשאת של תמר ואצל יעקב (גדי יגיל), פנסיונר טרי שמבצע כל מה שניצה אומרת לו לעשות. אלמיטו צ'לצ'או (מסקי שיברו), אמו של גילי נאמנה למסורת האתיופית ודואגת לילדיה, כעת גרה עם אחיה שמלש (סולומון מרשה), דודו של גילי.
הסדרה עוסקת בסיטואציות שנקלעים אליהן תמר וגילי בחיי היומיום, לצד סיטואציות של המשפחה המורחבת. בכל פרק שלושה מישורים: עלילה מרכזית ושתי עלילות משנה; לרוב העלילה הראשית עוסקת בתמר וגילי ולרוב עלילות המשנה עוסקות בשני צדי המשפחה המורחבת: אלמיטו ושמלש או יעקב וניצה.
דמויות > דמויות ראשיות

גיל ״גילי״ (נגוסה) צ'לצ'או (יוסי ואסה): פרסומאי ישראלי ממוצא אתיופי בשנות השלושים לחייו. בעלה של תמר ואביה של מעיין, אמו היא אלמיטו.
תמר אגסי-צ'לצ'או (מירב פלדמן): אמנית ישראלית ממוצא אשכנזי בשנות השלושים לחייה. אשתו של גילי ואמה של מעיין, הוריה הם ניצה ויעקב.
ניצה אגסי (חנה לסלאו): אמא של תמר ואשתו של יעקב. פולניה, חסרת טאקט, מתנשאת ופוקדת כל הזמן על בעלה. היא מנסה להיות סובלנית כלפי גילי ומשפחתו, אך לא תמיד מצליחה. סבתה של מעיין.
יעקב אגסי (גדי יגיל): אבא של תמר ובעלה של ניצה. עבד ברפא"ל במשך 30 שנה וכעת הוא פנסיונר טרי. ניצה מנצלת זאת והיא פוקדת עליו לעשות את כל מה שהיא מורה לו. סבה של מעיין.
אלמיטו צ'לצ'או (מסקי שיברו): אמו של גילי. אלמנה בשנות החמישים לחייה, נאמנה למסורת האתיופית, ומבחינתה גילי איבד כל קשר לשורשיו האתיופיים. סבתה של מעיין.
דמויות > דמויות משניות

שמלש מקונן (סולומון מרשה): אחיה של אלמיטו ודודם של גילי, אורטל ואלירן. ידוע בתאונותיו הרבות במהלך נהיגה.
מעיין צ'לצ'או (אריאלה איזנווה): בתם בת החמש של גילי ותמר.
אלירן צ'לצ'או (חיים איזיקיאס): בנה של אלמיטו, אחיהם של אורטל וגילי.
אורטל צ'לצ'או (לירז אברה): בתה של אלמיטו, אחותם של אלירן וגילי.
כרמון (שמעון מימרן): הבוס של גילי ומנדל.
מנדל (קובי אריאלי): עובד במשרד הפרסום של גילי. אומר לגילי בכנות את כל מה שחושב עליו ועל מעשיו.
ד"ר עמי (עמי ויינברג): מנהל בית חולים.
זאודיטו (טיטי קבדה): חברה טובה של אלמיטו, בת זוג של שמלש.
קארין (לילך ברנע-לשם): עובדת בחברת הפרסום. יושבת על משבצת ה"אפליה המתקנת" כאישה.
דמויות > דמויות אורחות

גיורא (דב רייזר): חברו הטוב של יעקב אשר יצא מהארון בגיל 70. אשתו לשעבר היא חמדה.
גלעד אגסי (אלישע בנאי): אחיה של תמר ובנם של יעקב וניצה, חזר לביקור מולדת מברלין, ולאחר מכן חזר באשמת ניצה ויעקב.
מאיר אדוני: בתפקיד עצמו, שף שבא להעביר ליעקב סדנת בישול קציצות פרטית, כדי שיבשל יותר טוב מניצה.
רוני סומק: בתפקיד עצמו, מנחה סדנת שירה שיעקב וניצה משתתפים בה.
אריק סיני: בתפקיד עצמו, זמר ששר משיריו של יעקב.
מיכאל אלוני: בתפקיד עצמו, בתור בן זוגה לשעבר של תמר. אובססיבי כלפיה.
אורה (גילת אנקורי): חברה של ניצה.
סוזי מילר: אישה לה מוכר יעקב את חלקת הקבר שקנה לה ולאשתו, לאחר מכן מוכרת את החלקה בכפול לניצה שמחליטה שהיא לבסוף רוצה להיקבר לצד בעלה.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 14 | 14 | 9 במרץ 2017 | 17 בדצמבר 2017 |
|  | 2 | 14 | 14 | 13 ביוני 2020 | 28 במאי 2021 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 1 | פיילוט | 9 במרץ 2017 |
גילי ותמר מסתבכים עם השכנים. ניצה רוצה לעשות ניתוח קוסמטי בצוואר. שמלש מביא עז לשחיטה באזכרה של בעלה של אלמיטו.
| 2 | 2 | קניות | 16 במרץ 2017 |
גילי מקבל הנחה בסופר יוקרתי מקופאית אתיופית. אלמיטו מנסה לתקשר עם אורטל וחושבת שהיא מתביישת בה. יעקב קונה חלקת קבר לו ולניצה.
| 3 | 3 | המרוץ לדירה | 23 במרץ 2017 |
גילי מבין שניצה חודרת לפרטיות שלו ושל תמר והם מחליטים לעבור דירה. אורטל עומלת על עבודת שורשים. יעקב מגלה שחברו יצא מהארון.
| 4 | 4 | זהירות, שירי ילדות! | 25 במרץ 2017 |
גילי מנסה להבין למה מונעים ממנו מקרי גזענות. ניצה חוששת שיעקב סובל מדיכאון סמוי. שמלש עושה תאונה באוטו החדש שלו ואלמיטו מנסה להתחמק מכל נסיעה איתו.
| 5 | 5 | הפסל | 30 במרץ 2017 |
גילי חושב שהפסל החדש שפיסלה תמר אינטימי מדי. אורטל מתחילה לצאת עם חבר. יעקב רוצה לעשות צניחה חופשית ליום הולדתו ה-70.
| 6 | 6 | המבטא | 1 באפריל 2017 |
ניצה חוששת שלמעיין יש מבטא אתיופי כבד. תמר מבינה שלגילי יש היסטוריה יותר מרתקת בחייו. יעקב מחליט ללמוד אמהרית אך אלמיטו משפיעה עליו לרעה.
| 7 | 7 | מכונית של עשירים | 6 באפריל 2017 |
גילי מחליט להשוויץ בפני השכן שלו ומחליט לקנות מכונית יוקרתית לו ולתמר. אלמיטו רוצה להרוויח כסף פיצויים ממקרי גזענות. ניצה גורמת לשערורייה. יעקב עובר ניתוח קילה.
| 8 | 8 | שחייה | 7 בנובמבר 2017 |
גילי לא יודע לשחות ופוחד מהים, ותמר חוששת שהוא מפחיד את מעיין. יעקב נוחר בשינה וזה מפריע לניצה לישון. אלמיטו חושבת שמורה למוזיקה מתחיל איתה.
| 9 | 9 | שוביניזם | 12 בנובמבר 2017 |
גילי מרגיש שאלמיטו מרחמת עליו שהוא עושה עבודות בית. ליעקב נמאס שניצה מפילה עליו כל הזמן מטלות בית והוא מחליט להסתגר בחדר ולכתוב ספר על חוויית נעורים.
| 10 | 10 | המנקה | 19 בנובמבר 2017 |
תמר מוצאת עוזר בית אתיופי אבל גילי לא מוכן שאתיופי אחר ינקה אחריו. גלעד, אח של תמר, מגיע לביקור מולדת מברלין ולניצה יש הרגשה שהוא רוצה לחזור לתמיד.
| 11 | 11 | יום הולדת לגילי | 26 בנובמבר 2017 |
ניצה ויעקב מזועזעים שלגילי אף פעם לא חגגו יום הולדת ומעודדים את תמר לארגן לו מסיבת הפתעה. אלמיטו מחליטה לעברת את שמה ל"אגם" כדי להקל על הקולגות בעבודה.
| 12 | 12 | ההתאבדות | 3 בדצמבר 2017 |
גילי שותה בטעות מסיר אבנית בבית ובבית החולים משוכנעים שהוא ניסה להתאבד. ניצה רושמת אותה ואת יעקב לקורס כתיבת שירה אצל רוני סומק.
| 13 | 13 | תחרות סבתות | 10 בדצמבר 2017 |
יעקב רוצה לראות כדורגל עם החברים של גילי, אבל גילי עושה הכול כדי להתחמק מכך. אלמיטו וניצה מתחרות מי מחנכת את הנכדה טוב יותר.
| 14 | 14 | פשרות | 17 בדצמבר 2017 |
ניצה חושדת שיעקב מתכנן למצוא כלה אוקראינית באינטרנט, גילי חושד שתמר מרגישה שהתפשרה עליו כשהם הכירו ואלמיטו מחליטה להשגיח על קבוצת הווטסאפ של אלירן מקרוב.
פרקים > עונה 2

| מספר הפרק (בעונה) | מספר הפרק (בסדרה) | שם הפרק | תאריך שידור מקורי ישראל |
| --- | --- | --- | --- |
| 1 | 15 | המירוץ למיליון | 13 ביוני 2020 |
ניצה מחליטה להשתתף במרוץ למיליון, ומשדלת את אלמיטו להצטרף אליה. הזמר סטפן לגר מגיע לעבודה של גילי, וגילי מנסה לנצל את ההזדמנות כדי לארגן הופעה של הזמר במסיבת יום ההולדת של הבת שלו.
| 2 | 16 | ההפגנה | 17 ביוני 2020 |
הבוס של גילי דורש ממנו להיות יותר פעיל ברשת, וגילי מחליט ללכת להפגנה של אתיופים והופך למנהיג הקהילה. יעקב מחליט להסתיר מניצה את תוצאות הבדיקה הרפואית שלו.
| 3 | 17 | הדיאטה של ניצה | 24 ביוני 2020 |
ניצה פוגשת חברה מהעבר שהורידה מעל ל-40 קילו ממשקלה, ומחליטה לעשות דיאטה גם כן. גילי, שמלש ואלמיטו מכירים לניצה את דיאטת הגת, אליה היא מתמכרת.
| 4 | 18 | השרימפס | 1 ביולי 2020 |
גילי מגלה שתמר נותנת למעיין לאכול שרימפס מאחורי גבו ובעצת מנדל מנסה לגייר אותה לחומרא. ניצה מנהלת קרבות בפייסבוק נגד הראפר "הצל". אלמיטו מסתבכת בנדר וצריכה לעלות על חמור לבן, היישר לירושלים.
| 5 | 19 | מאותגר שכר | 8 ביולי 2020 |
גילי מגלה שכל המשרד מרוויח יותר ממנו וחושד בגזענות. ניצה גוררת את יעקב לסדנת טנטרה. אלמיטו מוצאת דרך חדשה לנצל את אפליית המשטרה לטובתם.
| 6 | 20 | השיער | 19 באוגוסט 2020 |
תמר מתחילה ללמד בבית ספר ועכשיו גילי צריך לסדר למעיין את האפרו כל בוקר וזה ממש לא פשוט. יעקב מנסה למכור רכב ישן. אלמיטו מחליטה שהגיע הזמן למצוא לשמלש אישה שתבשל ותכבס לו במקומה.
| 7 | 21 | הכלב | 26 באוגוסט 2020 |
לאחר שפורצים לבית של ניצה ויעקב, מתחילה ניצה לפתח פחדים. יעקב מביא כלב שמירה לחצר כדי להרגיע אותה ומסתבר שלגילי יש פחד מכלבים.
| 8 | 22 | ספיישל אתיופיה | 27 באוגוסט 2020 |
גילי מגלה שניצה התכוונה להוציא דרכון פולני לתמר ומעיין, ומציע במקום שהמשפחה תוציא דרכונים אתיופים. כדי לבדוק את האפשרות טסים גילי ותמר לטיול בלתי נשכח באתיופיה.
| 9 | 23 | העירום | 2 בנובמבר 2020 |
ניצה ותמר נרשמות לסדנת ציור וניצה נזכרת בחלום ישן שהיה לה לדגמן בעירום. לגילי מנדנדים מהמילואים והוא מגלה שאם הוא יחזור לשם האתיופי שלו הוא יצליח "להיעלם" לרשויות.
| 10 | 24 | מי יקבור את מי? |  |
ניצה ויעקב מבקרים את ראובן שנזקק לסיעוד וניצה מקנאה בעזרה שמקבל יעקב מהפיליפינית שגרה איתם.
| 11 | 25 | השרקן |  |
גילי מתקשה לקבל את העלויות הגבוהות של הטיפול הרפואי בשרקן שלו וניצה חושדת שגילי לא אומר את האמת ביחס למצב שבו הוא נמצא.
| 12 | 26 | אני והחבר'ה |  |
תמר מגלה שגילי לא מזמין אליהם חברים ואומר שזה בגללה, שהיא נורא עסוקה.
| 13 | 27 | עבודות קיץ |  |
הילדה של גילי ותמר רוצה להקים עסק עצמאי בפארק ולמה נעלבה אלמיטו כשהבת הגיעה עם ארוחות המבורגרים מהעבודה וכל המשפחה רצתה לטעום.
| 14 | 28 | פסי-כו-לו-גית |  |
ניצה משלימה את התואר שלה בייעוץ חינוכי ועושה אבחנות פסיכולוגיות לכל המשפחה.
הערות שוליים

↑  רן בוקר, כבוד: "נבסו" זכתה בפרס הסדרה הקומית באמי הבינלאומי, באתר ynet, 20 בנובמבר 2018
↑  "טלוויזיה - FOX האמריקאית הזמינה פיילוט של "נבסו" מבית "רשת" | רשת". רשת. נבדק ב-2017-09-25.
↑  נועה פרייס‏, חזית גם בחו"ל: "נבסו" של רשת עלתה לגמר ב-C21Media - תתחרה מול סדרה שמפיצה KI, באתר וואלה, 12 בנובמבר 2017
↑  הסדרה הישראלית נבסו נרכשה על ידי הערוץ הגרמני ZDF | בועות, באתר ynet, 20 בספטמבר 2022
↑  שגיא בן נון‏, רשת 13 קברה את "נבסו" ונטפליקס הצילה אותה. מה צפוי לה עכשיו?, באתר וואלה, 26 באוקטובר 2022
ראובן סדנאי

| --- | --- |

קברניט מטה ראובן סדנאי, האונייה שלום נמל ניו יורק 1963
 לידה:  17 במרץ 1933 י"ט באדר ה'תרצ"ג חיפה, פלשתינה (א"י) 
 פטירה:  22 בספטמבר 2011 (בגיל 78) כ"ג באלול ה'תשע"א חיפה, ישראל 
 מדינה:  ישראל 
 מקום קבורה:  בית העלמין "גן עדן" בעין כרמל
 מקום מגורים:  חיפה
 פעילות בולטת:  הקמה וקידום מועדון "שייט חיפה"
 השכלה:  MBA באוניברסיטת קולומביה
 מקצוע:  איש ים
 תפקיד:  בעלים ומנהל "קוראל שירותי ים בע"מ"
 תואר:  רב חובל
 חתימה:  "להפליג חייבים לחיות לא חייבים"
 
ראובן סדנאי (17 במרץ 1933 - 22 בספטמבר 2011) היה רב חובל בוגר מחזור ז' של בית הספר הימי בעל חברת ספנות ותורם משקיע בחינוך ימי בחיפה. היה המייסד והבעלים של קוראל שירותי ים בע"מ, קונסול כבוד של פורטוגל בחיפה, נשיא כבוד של מועדון השייט חיפה.
משפחה

ראובן נולד בחיפה, לשושנה ונח סדנאי. אביו עלה לארץ ישראל מפולין ועסק כקבלן אינסטלציה בתיקוני אוניות. אמו של ראובן עבדה כעוזרת לגננת.
בשנת 1936 עברה המשפחה לקריית מוצקין. בשנת 1939 ,במהלך מלחמת העולם השנייה, הורע המצב הכלכלי והמשפחה עברה לדירה שכורה ברחוב ארלוזורוב בחיפה. האם התנדבה במגן דוד אדום לאחר שעברה קורס "עזרה מהירה". באותן השנים חיפה הייתה הופגזה על ידי מפציצים איטלקיים והתקיימו הפגנות בעיר נגד המדיניות הבריטית אשר פוזרו באלימות, שושנה סדנאי נפצעה בעקבותיהן.

ברבות השנים נעשה האב פעיל במפלגת פועלי ציון שמאל בין הפעילים של מפא"י.
נח סדנאי ובנו ראובן מבקרים בחוף הים של תל אביב, 1946.
ילדות ולימודים

בעקבות אהבתה של אמו של סדנאי לים, היא נהגה לקחת אותו לשחות איתה בחופי בת גלים ולכיאט ביץ' . שם למד להכיר את הים, לשחות, להתחבר אליו ולאהוב אותו. סדנאי נמשך לים עד שכמעט בכל יום לאחר בית הספר היה מגיע לים, הוא נעשה בן בית בנמל ומומחה לסירות קטנות.
לאחר 4 שנים בבית ספר גאולה עבר לבית ספר חוגים. סדנאי לא אהב להשקיע בלימודים, אך מפאת גובהו הרב היה שחקן כדורסל מצטיין. ”כשנמצאתי בסירה, חותר עם חברי,הייתי לאדם אחר, אדם חופשי, בעל תחושת עוצמה ויכולת. ...אין כמאמץ משותף כדי לחבר נפשות צעירות.”

למרות אהבתו הגדולה לים והניסיון הרב שרב שצבר במשך השנים, סדנאי היה סובל ממחלת ים, אף על פי כן מעולם לא חשב לוותר על השייט.
בגיל 11 הצטרף ל"ימיית הפועל". הפעילות הימית הייתה בשבתות ובמשך השבוע היה חבר ב"צופים". סדנאי, באופן חשאי, ביקר בפעולות של השומר הצעיר, וכאשר הדבר נתגלה היה עליו לבחור באחת מתנועות הנוער. סדנאי בחר להישאר ב"צופים", שם גם פגש את אסתר חברתו, שלימים הפכה לאשתו.

כאשר ראובן סדנאי היה בן 14 נולד אחיו הצעיר רמי סדנאי.
נבחרת הספורט בתיכון חוגים 1947
הים כמקצוע

בקיץ 1947 עבד סדנאי בדיג בקיבוץ שדות ים. הוא היה יוצא בימי ראשון וחוזר ביום חמישי בערב עם כ-10 ק"ג דגים. העבודה כללה פרישת רשתות ואיסופן, מיון דגים ומשמרות בהיגוי ספינות הדיג.

בשנת 1948, לאחר סיום כתה י' בבית ספר חוגים, מוריו של סדנאי המליצו לו לא להמשיך בבית הספר, עקב ציוניו הנמוכים וחוסר השקעתו בלימודים. בניגוד לכך, תלמידי בית הספר הימי שהופיעו מדי פעם בתהלוכות ברחובות חיפה במדים לבנים שבו את ליבו, ולמרות התנגדות הוריו נרשם לבית הספר הימי. הלימודים כללו הפלגות בספינת האימונים "ולדורה".
ב-17 באפריל 1949 הצטרף לאוניית צים ה-"נגבה", וב-28 ביולי באותה השנה עבר להפליג על " אח"י אילת", כאשר נושא תעודת "מלח רגיל".

בין ההפלגות סדנאי יצא ב-9 ביולי 1949 ל'שיוט הערים' כמפקד סירה בשם "רוניה רבינוביץ" והגיע במקום השני.
על מנת לשלם את שכר הלימוד ועל ספרי הלימוד, עבד סדנאי בנמל תוך כדי הלימודים. הוא סיים בהצלחה את לימודי במחזור ז', על אף קשייו הלימודיים. במקביל לסיום לימודיו, סדנאי החליט שבכוונתו לשרת בחיל הים, לכן עזב את קבוצת הצופים.
מחזור ז' של בית הספר הימי במסדר בוקר. ראובן סדנאי בחזית הקבוצה.
מחזור ז' של בית הספר הימי בהפלגה על ספינת האימונים 'ולדורה' 1949.
תמונת סיום מחזור ז של בית הספר הימי יוני 1950.
חיל הים

בשנת 1950 התגייס סדנאי לחיל הים אף כי היה עדיין צעיר מגיל הגיוס. נשלח לטירונות בסרפנד בגלל גובהו נעשה סמן ימני ומוביל הקבוצה.
בסיום הטירונות נשלח לקורס תותחנים ימיים. לא היה מקובל אז להגן על האזניים ואכן סבל מחרשות חלקית. בסיום הקורס הוצב באח"י משגב (ק-30) כמפקד סולל תותח אורליקון. 

באביב שנת 1951 החל סדנאי יחד עם כמאתיים ימאים בהכנות למבצע קולומבוס והפליג עם אח"י משגב (ק-30) לארצות הברית. 

סדנאי נבחר עם שלושה לשליחות מיוחדת לטוס ללוס אנג'לס. שם התחכך עם אנשי הוליווד ובאחד האירועים אף הושב ליד אליזבט טיילור. ”המסע לארצות הברית היווה עבורי חוויה מכוננת....לייצג בהופעתי ובהתנהגותי את המדינה תרמה רבות לחיזוק הביטחון העצמי”
רביעית ימאים שנשלחו ללוס אנגלס בעת ביקור אוניות חיל הים בניו יורק מבצע קולומבוס 1951. ראובן סדנאי למטה משמאל.
חיל הים > קצונה ימית

ביולי 1951 זומן סדנאי עם שלושה מחבריו בוגרי בית הספר הימי ללשכת מפקד חיל הים אלוף מרדכי לימון. לימון בירך אותם והודיע כי החייל צריך קציני ים ובמעמד זה הריהם מועלים לדרגת סגן משנה. 

תפקידו הראשון כקצין סיפון באח"י אילת (א-16). תוך כדי שירותו היה מצטרף מדי פעם לאח"י משגב (ק-30) בתפקיד קצין משמרת גשר.
סדנאי עבר קורס קציני מי"ק ובתפקיד זה הוצב לאח"י משגב (ק-30).
סג"ם ראובן סדנאי 1951.
סג"ם ראובן סדנאי באח"י משגב (ק-30) בביקור בנמל מחוץ לישראל 1952.
צי הסוחר

ב-6 באוקטובר 1962 השתחרר סדנאי מחיל הים. ומיד חיפש אונייה להפליג עמה בצי הסוחר. הקצונה בחיל הים לא הספיקה וסדנאי חזר למעמד של מלח. תקופת הניסיון הנדרשת ממלח כשיר לחובל הייתה ארבע שנים. בזכות הלימודים בבית הספר הימי והשירות באוניות חיל הים קוצרה לשנתיים וחצי.

האונייה הראשונה אליה הוצב הייתה " מאיר דיזנגוף" אוניית קיטור ישנה ורעועה. באונייה זאת הפליגה בים התיכון ואף חצתה את האוקיינוס האטלנטי והגיעה לחוף המזרחי של ארצות הברית. 

לאחר כשנה עלה למעמד של "מלח כשיר" AB ועבר לאונייה "חיפה" . ולאחר הפלגה אחת לצפון אירופה עבר ל"א/מ תמר". 

באונייה זאת שירת כמלח כשיר ממאי 1954 עד פברואר 1955. תקופת הניסיון הנדרשת הסתיימה וסדנאי ירד לחוף ולמד ונבחן עד להסמכתו כחובל. הלימודים היו לרמה של חובל שני ובסיומם הוצב לאונייה "יהודה" כחובל שלישי. באונייה זאת הפליג עם רב חובל בן ברקוביץ בקו למערב אפריקה. 

בהפלגה הראשונה הצטרפה גם אשתו אסתר ובמהלכה השתתף בטקס חציית המשווה כשסדנאי ממלא בו את תפקיד "נפטון" אל הים. קשר מיוחד נעשה עם החובל השני אברהם אריאל שבמהלך ההפלגה התכונן לבחינות קצין ראשון.
הפלגה למערב אפריקה נמשכה כארבעה חודשים. המטען העיקרי היה בולי עץ כבדים שהוטענו בתוך הנהרות.
תעודת טקס מעבר המשווה לראשונה שהוצאה לראובן סדנאי, 2 בדצמבר 1955.
צי הסוחר > מלחמת סיני

באוקטובר 1956 תקופת מלחמת סיני גויס סדנאי למילואים הועלה לדרגת סגן והופקד על איבראהים אל-אוול השבויה שנמצאה במבדוק בנמל חיפה. 

בנובמבר 1956 יועד לצאת בהפלגת הרקולס עם אח"י מבטח (ק-28) כדי לנצל את ניסיונו וידיעותיו במערב אפריקה. אך בפגישה עם מפקד החיל שמואל טנקוס הוחלט לשחררו מהמילואים.